**GHID DE ELABORARE A LUCRĂRILOR**

**DE LICENŢĂ ŞI DE DISERTAŢIE**

1. **Principii generale**

Elaborarea lucrării de licență sau disertație este o componentă a pregătirii studentului pentru examenul de finalizare a studiilor universitare de licență și master. Acest demers presupune următoarele etape:

* Alegerea unei teme și a unui conducător;
* Stabilirea principalelor repere care vor fundamenta structura lucrării;
* Elaborarea efectivă a lucării.
1. **Structura lucrării**

În structura lucrării trebuie incluse următoarele secțiuni, detaliate sub formă de capitole individuale și care pot fi formate din mai multe subcapitole:

* Coperta și pagina de titlu (vezi modelul prezentat);
* Cuprins, care va include cel puțin titlurile capitolelor și subcapitolelor;
* Introducere;
* Stadiul cunoașterii relevante în domeniul abordat de tema lucrării;
* Secțiunea practică;
* Concluzii;
* Bibliografie
* Anexe (dacă este cazul).

Numărul de pagini al lucrării va fi de maximum 50 pentru lucrările de licență și maximum 40 pentru lucrările de disertație. În structura lucrării, partea aplicativă trebuie să aibă o pondere de 60-70%.

* 1. **Introducerea**

Rolul introducerii este de a familiariza cititorul lucrării asupra temei propuse. Astfel, studentul va realiza o prezentare generală a contextului și va argumenta alegerea temei. De asemenea, introducerea va include o descriere succintă a lucrării (trecere în revistă a titlurilor și conținutului fiecărui capitol), cu accent pe conținutul părții aplicative și pe sinteza concluziilor. Introducerea nu se numerotează ca și capitol.

* 1. **Stadiul cunoașterii relevante în domeniul abordat de tema lucrării**

În această secțiune, vor fi prezentate principalele idei, concepte, noțiuni teoretice referitoare la tema lucrării, sub formă de definiții, clasificări, abordări teoretice relevante. Sursele de documentare pot include cărți, articole, documente elaborate de instituții publice sau private etc. Se vor respecta regulile privind citarea surselor de documentare.

* 1. **Secțiunea practică**

Autorul va prezenta, în prima parte a acestei secțiuni, detalii despre:

* obiectivul cercetării, care poate fi descris printr-o ipoteză/întrebare de cercetare;
* metodologia de cercetare aplicată;
* sursele / datele utilizate în cadrul studiului, inclusiv modul de colectare a datelor;
* relevanța metodologiei de cercetare în raport cu obiectivul cercetării;
* modul de valorificare/prelucrare a datelor colectate;
* rezultatele analizelor efectuate, evaluarea gradului de validare/răspuns pentru ipoteza/întrebarea de cercetare, respectiv gradul de acopertire asociat obiectivului cercetării;
* comentarii privind limitele / posibilități de extindere a studiului efectuat.

Structurarea secțiunii practice este la alegerea autorului și conducătorului științific.

* 1. **Concluzii**

În secțiunea de concluzii, autorul va evidenția cele mai importante idei care se desprind în urma cercetării efectuate, opiniile personale, precum și propunerile considerate necesare, relevante în contextul concluziilor formulate. Concluziile nu se definesc / numerotează ca și capitol.

* 1. **Reguli de citare. Bibliografie**
* În cadrul lucrării, autorul va cita toate sursele documentare valorificate, indiferent dacă acestea se regăsesc sub formă de blocuri de text preluate, idei preluate sau date.
* Preluarea unui bloc de text presupune încadrarea acestuia între ghilimele și utilizarea citării în text.
* Ideile preluate de la alți autori, dar reformulate, vor fi marcate prin citare în text.
* Sursele de date trebuie menționate explicit.
* În text, nu se vor utiliza note de subsol pentru citare, ci se va aplica sistemul de citare în text. Notele de subsol pot fi definite exclusiv pentru explicații/detalieri pe care autorul nu dorește să le includă în text.
* Regulile de citare corespund standardului APA, versiunea curentă[[1]](#footnote-1).

Citarea în text poate fi de tipul *paranteză* sau *narativă*.

Citare tip *paranteză*: notația **(Autori, Anul)** care însoțește un text citat (între ghilimele) sau un text în care s-a preluat ideea autorilor.

Citare tip *narativ*: notația **Autori (Anul)** care face parte din construcția gramaticală a textului.

Autorii sunt identificați prin numele de familie.

Exemplu: **(Autor1 & Autor2, Anul)** sau, citarea narativă, **Autor1 și Autor2 (Anul)**

Pentru trei sau mai mulți autori: **(Autor1 et al., Anul)** sau, citarea narativă, **Autor1 et al. (Anul)**

Pentru a cita o pagină anume: **Autor1 și Autor2 (Anul, p. 150)**

Dacă documentul citat a fost elaborat de o instituție, fără individualizarea autorului, se va înscrie numele instituției.

Pentru a cita un colectiv de autori aparținând unei organizații identificabilă prin inițiale:

**(Organizație [ACRONIM], 2022),** respectiv **Organizație (ACRONIM, 2022)**

Citarea unei lucrări comentată într-o altă sursă (secundară), în cazul în care sursa originală nu poate fi citată direct:

Rezultatele lui **Autor1 și Autor2** (citate de **Autor 3 et.al., Anul**) … În bibliografie se va regăsi lucrarea **Autor 3 et.al. (Anul)**: sursa secundară.

* Toate sursele citate în text se vor regăsi în mod obligatoriu la bibliografie, în ordine alfabetică.
* Redactarea bibliografiei va respecta următoarele principii de redare a informației privind sursele:
	+ Cărți publicate:

**Nume autor 1, Inițiala(e) prenume autor 1., (…), & Nume autor n, Inițiala(e) prenume. (anul). *Titlul cărții* (Numărul ediției, dacă este cazul). Editura.**

Exemple:

* Un autor:

**Benassy, J. P. (1982). *The economics of market disequilibrium*(Vol. 6). Academic Press.**

* Doi sau mai mulți autori:

**Vaisman, A., & Zimányi, E. (2014). *Data Warehouse Systems: Design and Implementation*. Springer.**

**Davis, L. S., & Johnson, K. N. (1987). *Forest management* (No. Ed. 3). McGraw-Hill Book Company.**

* Grup de autori (sub tutela unei organizații):

**American Psychological Association. (2021). *APA citation guide*. Psychology Press.**

* + Cărți în format electronic (e-book)
* cu cod DOI (Digital Object Identifier):

**Nume autor 1, Inițiala(e) prenume autor 1., (..), & Nume autor n, Inițiala(e) prenume. (anul). *Titlul cărții.* Editura. DOI**

* Fără cod DOI (Digital Object Identifier), se aplică aceeași regulă ca la cărțile publicate:

**Nume autor 1, Inițiala(e) prenume autor 1., (..), & Nume autor n, Inițiala(e) prenume. (anul). *Titlul cărții.* Editura.**

* Disponibile pe Internet:

**Nume autor 1, Inițiala(e) prenume autor 1., (..), & Nume autor n, Inițiala(e) prenume. (anul). *Titlul cărții.* Website. Link**

* + Articole în reviste:
* Cu cod DOI:

**Nume autor 1, Inițiala(e) prenume autor 1., (..), & Nume autor n, Inițiala(e) prenume. (anul). Titlul articolului. *Denumirea revistei, Numărul volumului* (Numărul revistei), număr pagina început articol – număr pagina sfârșit articol. DOI**

* Fără cod DOI:

**Nume autor 1, Inițiala(e) prenume autor 1., (..), & Nume autor n, Inițiala(e) prenume. (anul). Titlul articolului. *Denumirea revistei, Numărul volumului* (Numărul revistei), număr pagina început articol – număr pagina sfârșit articol.**

Exemple:

* **Henderson, J. A., & Hursh, D. W. (2014). Economics and education for human flourishing: Wendell Berry and the Oikonomic alternative to neoliberalism. *Educational Studies*, *50*(2), 167-186.**
* **Cunha, J. M., & Miller, T. (2014). Measuring value-added in higher education: Possibilities and limitations in the use of administrative data. *Economics of Education Review*, *42*, 64-77.**
	+ Articole în ziare tipărite:
* **Nume autor, prima inițială prenume autor. (anul, luna ziua). Titlul articolului. *Denumirea ziarului,* p. pagina la care se regăsește articolul.**
	+ Articole în ziare online:
* **Nume autor, prima inițială prenume autor. (anul, luna ziua). Titlul articolului. *Denumirea ziarului.***
	+ Documente instituționale online:

**Autor/numele companiei (anul, luna ziua). *Titlul documentului*. Denumirea website-ului. Link**

 Dacă numele autorului sau companiei este identic cu denumirea website-ului, acest ultim descriptor nu mai trebuie menționat după titlul documentului.

Exemplu:

**Institutul Național de Statistică (2021, Februarie 1). *Șomajul BIM*.** [**https://insse.ro/cms/sites/default/files/com\_presa/com\_pdf/somaj\_bim\_dec20r.pdf**](https://insse.ro/cms/sites/default/files/com_presa/com_pdf/somaj_bim_dec20r.pdf)

 Un ghid complet pentru standardul APA se regăsește, în format PDF, la adresa

[**https://www.stmarys-ca.edu/sites/default/files/attachments/files/apa7threv.pdf**](https://www.stmarys-ca.edu/sites/default/files/attachments/files/apa7threv.pdf)

* 1. **Anexe**

Anexele la lucrarea de licență/disertație se regăsesc într-o secțiune separată, la sfârșitul lucrării. Acestea nu se definesc / numerotează ca și capitol. În textul lucrării, autorul va face referire la toate anexele incluse. Anexele se numerotează crescător (**Anexa nr. 1**, **Anexa nr. 2** etc.)

1. **REGULI DE TEHNOREDACTARE**

Se recomandă, studenților, respectarea următoarelor norme de tehnoredactare:

* Toate paginile lucrării vor fi imprimate obligatoriu pe o singură față.
* Dimensiunea paginii: A4;
* Margini:
	+ Sus și Antet: 2 cm;
	+ Jos și subsol: 2 cm;
	+ Stânga: 3 cm;
	+ Dreapta: 1,5 cm.
* Textul normal va fi scris cu caractere TIMES NEW ROMAN 12, spațiere la 1,5 rânduri, aliniere justified;
* Aliniat nou: la 1,27 cm;
* Se vor utiliza diacritice în redactarea lucrării;
* Pentru grafice, se va aplica următorul format:

**Figura nr. 1. Evoluția volumului de precipitații pe unitatea de suprafață**

*(Times New Roman 12 bold center)*

*Sursa: Autor, anul, pagina*

*(Times New Roman 10 italic, aliniat cu marginea din stânga a figurii)*

* Pentru tabele:

**Tabelul nr. 1. Evoluția volumului de precipitații pe unitatea de suprafață**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Luna** | Ianuarie | Februarie | Martie | Aprilie | Mai | Iunie | Iulie | August |
| **Volum** | 39,8 | 35,9 | 35,0 | 44,8 | 63,1 | 81,4 | 69,4 | 62,2 |

*Sursa: Autor, anul, pagina*

*(Times New Roman 10 italic, aliniat cu marginea din stânga a primei coloane)*

* Numerotarea paginilor: continuu, începând cu prima pagină de titlu, dar numărul de pagină se afișează începând cu prima pagină a introducerii;
* Titlurile capitolelor.

*Exemplu:*

**CAPITOLUL 1**

**TITLUL CAPITOLULUI 1**

***(TIMES NEW ROMAN 14, BOLD, CENTER, 1.5 LINE SPACING)***

* Titlurile subcapitolelor:
	1. **Subcapitolul 1 din capitolul 1**

***(TIMES NEW ROMAN 12, BOLD, 1.5 LINE SPACING)***

* Titlurile secțiunilor:
	+ 1. **Secțiunea 1 din subcapitolul 1, capitolul 1**

***(TIMES NEW ROMAN 12, BOLD, 1.5 LINE SPACING)***

* Cuprinsul: poate fi realizat cu ajutorul facilităților de tip *Table of Contents* din procesoarele de text.

***COPERTA LUCRĂRII***

**UNIVERSITATEA „ARTIFEX” DIN BUCUREŞTI**

**FACULTATEA DE ............**

***(TIMES NEW ROMAN 18, BOLD, CENTER, 1.5 LINE SPACING)***

**DENUMIREA PROGRAMULUI DE STUDII**

***(TIMES NEW ROMAN 16, BOLD, CENTER, 1.5 LINE SPACING)***

**LUCRARE DE LICENȚĂ**

***(TIMES NEW ROMAN 32, BOLD, CENTER, 1 LINE SPACING)***

***SAU***

**LUCRARE DE DISERTAŢIE**

***(TIMES NEW ROMAN 32, BOLD, CENTER, 1 LINE SPACING)***

**Coordonator ştiinţific: *(TIMES NEW ROMAN 14, BOLD)***

Titlul didactic și științific PRENUME NUME ***(TIMES NEW ROMAN 14)***

**Student**

PRENUME NUME

**BUCUREȘTI, ANUL**

***(TIMES NEW ROMAN 12, BOLD, CENTER, 1.5 LINE SPACING)***

***Pagina de titlu a lucrării***

**UNIVERSITATEA „ARTIFEX” DIN BUCUREŞTI**

**FACULTATEA DE ............**

***(TIMES NEW ROMAN 18, BOLD, CENTER, 1.5 LINE SPACING)***

**DENUMIREA PROGRAMULUI DE STUDII**

***(TIMES NEW ROMAN 16, BOLD, CENTER, 1.5 LINE SPACING)***

**TITLUL LUCRĂRII**

***(TIMES NEW ROMAN 32, BOLD, CENTER, 1 LINE SPACING)***

**Coordonator ştiinţific: *(TIMES NEW ROMAN 14, BOLD)***

Titlul didactic și științific PRENUME NUME ***(TIMES NEW ROMAN 14)***

**Student**

PRENUME NUME

**BUCUREȘTI, ANUL**

***(TIMES NEW ROMAN 12, BOLD, CENTER, 1.5 LINE SPACING)***

1. Vezi și <https://www.stmarys-ca.edu/sites/default/files/attachments/files/apa7threv.pdf> [↑](#footnote-ref-1)